12.5.2022
EL
Επίσημη Εφημερίδα της Ευρωπαϊκής Ένωσης
C 193/45
χαμηλές χειμερινές και ήπιες θερινές θερμοκρασίες επιτρέπουν την ανάπτυξη χλόης κατάλληλης για τη νομαδική κτηνοτροφία.
Η παρουσία ανθρώπινης ποιμενικής δραστηριότητας στα Πυρηναία υπερβαίνει τα επτά χιλιάδες έτη.
Λόγω των απότομων πλαγιών στα βουνά και τους πρόποδες αυτών, οι περισσότερες εκτάσεις είναι πρόσφορες για τη βόσκηση, ιδίως κατά τη θερινή περίοδο.
Καθώς η νομαδική κτηνοτροφία αποτελεί την ιδανικότερη λύση για την καλύτερη δυνατή αξιοποίηση των λειμώνων, στα Πυρηναία απαντάται σημαντικός αριθμός εκμεταλλεύσεων εκτροφής μηρυκαστικών, κυρίως βοοειδών και προβάτων.
Το σύστημα αυτό λειτουργεί μόνο με φυλές που έχουν προσαρμοστεί στο έδαφός τους.
Χάρη στο ήπιο και υγρό κλίμα, η προβατοτροφία απαντάται σε όλο το μήκος της οροσειράς των Πυρηναίων, δεδομένης της βλάστησης χλόης κατά τη διάρκεια του έτους.
Οι εναλλαγές του κλίματος και κυρίως των βροχοπτώσεων μεταξύ των διαφόρων εκτάσεων της περιοχής εξηγούν την ανάπτυξη και τη διαφοροποίηση των τριών φυλών γαλακτοπαραγωγής και των επτά γαλουχουσών φυλών που είναι καλά προσαρμοσμένες στα ιδιαίτερα τοπικά χαρακτηριστικά.
Η αξιοποίηση της διαστρωμάτωσης της βλάστησης στο ανάγλυφο, η οποία αξιοποιείται ανάλογα με την εποχή, χαρακτηρίζει την πρακτική της προβατοτροφίας.
Ιστορικά, το οικοσύστημα βοσκοτόπων αποτελεί σύστημα που εστιάζει στα χορτοφάγα μετακινούμενα ζώα, με στόχο την ορθολογική χρήση της ορεινής χλόης, που συμπληρώνεται κυρίως με χορτονομές και σιτηρά.
Οι φυλές προβάτων των Πυρηναίων είναι ανθεκτικές και προσαρμόζονται στις κλιματικές μεταβολές και στη θερινή βόσκηση στους ορεινούς βοσκοτόπους.
Η παρουσία τους στην περιοχή παραμένει σήμερα ιδιαίτερα σημαντική.
Λόγω της ανθεκτικότητάς τους, η μορφολογία τους είναι προσαρμοσμένη στη βάδιση, με μακριά και λεπτά πόδια, και είναι αρκετά ελαφριά.
Επιπλέον, η πάχυνση των αμνών αποτελεί παραδοσιακή πρακτική στα Πυρηναία, συνηθέστερα στο πλαίσιο συστημάτων γαλουχίας των οποίων το μοναδικό εισόδημα συνίσταται στην πώληση των αμνών η πάχυνση των οποίων γίνεται επιτόπου ώστε να είναι πιο αποδοτική.
Ωστόσο, λόγω της διασποράς των ορεινών εκμεταλλεύσεων και του χαμηλού δυναμικού παραγωγής ζωοτροφών ολοκλήρωσης της πάχυνσης στις εν λόγω περιοχές, η πάχυνση ορισμένων αμνών κρεατοπαραγωγής ολοκληρώνεται κατά κανόνα εκτός του εκτροφείου στο οποίο γεννήθηκαν, ήτοι σε κέντρα ολοκλήρωσης της πάχυνσης.
Το αρνάκι των Πυρηναίων παράγεται με μεθόδους παραγωγής και με τεχνογνωσία που συνδέονται με την περιοχή: Η γεωγραφική περιοχή χαρακτηρίζεται από ιδιαίτερες συνθήκες αναγλύφου και κλίματος, που ευνοούν την κτηνοτροφία, και ιδίως την προβατοτροφία.
Ο συνδυασμός του μεγάλου υψομέτρου των βουνών και των υπωρειών της οροσειράς των Πυρηναίων ευνοεί την ανάπτυξη της κτηνοτροφίας και ιδίως της προβατοτροφίας.
Η συμπληρωματικότητα μεταξύ των ορεινών και λοφωδών περιοχών οφείλεται στην ποικιλομορφία του αναγλύφου και του κλίματός του.
Οι προβατίνες τρέφονται με χλόη επί τουλάχιστον επτά μήνες ετησίως σε βοσκοτόπους, στα ορεινά και στις κλιτύες .
Χάρη στην ανθεκτικότητά τους, οι εν λόγω φυλές κατέστησαν δυνατή τη διατήρηση των γεωργικών εκμεταλλεύσεων σε δυσμενή εδάφη μέσω βιώσιμων αγροποιμενικών συστημάτων, καθώς μπορούν να προσαρμόζονται στις εδαφικές και κλιματικές συνθήκες του περιβάλλοντος των Πυρηναίων.
Η διαστρωμάτωση της βλάστησης χρησιμοποιείται ανάλογα με την εποχή και χαρακτηρίζει τις πρακτικές προβατοτροφίας των Πυρηναίων.
Η χρήση τοπικών και ανθεκτικών φυλών συνεπάγεται πρακτικές που προϋποθέτουν τη συνεκτίμηση των διαφόρων χαρακτηριστικών της συγκεκριμένης περιοχής (διασπορά των εκμεταλλεύσεων: προβλήματα λόγω της γεωγραφικής απομόνωσης, δυνατότητα πρόσβασης στη χορτονομή, δυσκολίες συλλογής).
Τα ιδιαίτερα χαρακτηριστικά και η ποικιλομορφία των περιβαλλοντικών συνθηκών της οροσειράς των Πυρηναίων επέτρεψαν την ανάπτυξη δέκα φυλών προβάτων.
Από καθεμία από τις εν λόγω δέκα φυλές, οι οποίες είναι πολύ καλά προσαρμοσμένες στο έδαφος και τις κτηνοτροφικές πρακτικές των Πυρηναίων, παράγονται ιδιότυποι αμνοί, οι οποίοι θα παρουσιάσουν μικρή μυϊκή ανάπτυξη.
Οι προβατίνες γαλακτοπαραγωγής αρμέγονται, και ως εκ τούτου, πρέπει να χωρίζονται από τους αμνούς τους, όταν αυτοί είναι ακόμη νεαροί.
Η ανάπτυξη της χλόης στο εν λόγω έδαφος καθιστά το γάλα τους ιδιαίτερα πλούσιο, καλύπτοντας όλες τις διατροφικές ανάγκες των αμνών, οι οποίοι τρέφονται αποκλειστικά με το γάλα της μητέρας τους με θηλασμό στο μαστό.
Το κρέας των εν λόγω αμνών γάλακτος έχει, επομένως, πολύ ανοιχτό έως ανοιχτό ροζ χρώμα.
Καθώς οι γαλουχούσες προβατίνες δεν αρμέγονται, παραμένουν τον περισσότερο χρόνο με τους αμνούς τους για εξήντα ημέρες τουλάχιστον, χρόνος κατά τον οποίο αναπτύσσεται στους αμνούς το πεπτικό σύστημα των μηρυκαστικών και η διατροφή τους με γάλα αντικαθίσταται από διατροφή με χορτονομές και σιτηρά.
Το ανοιχτορόδινο χρώμα του κρέατος οφείλεται στη διατροφή σε δύο φάσεις και την ηλικία των αμνών, οι οποίοι δεν είναι ούτε υπερβολικά νεαροί ούτε υπερβολικά ηλικιωμένοι.
Οι κτηνοτρόφοι διατήρησαν τα συστήματα εκτροφής τους, καθιστώντας δυνατή την παραγωγή αυτών των δύο ειδών αναγνωρισμένων και δημοφιλών ειδών αμνού: